Рунань морыцятненень кеврунгось

Рунань морыцятненень кеврунгось () (кой-зярдо эйсэнзэ лемдить Петри Шемейккань кеврунгокс) — Алпо Сайлонь керсема кеврунгось, стявтозь Вяйнямёйненэнь площадьсэ  Сортаваласо,  Карелэнь Республикасо. Кеврунгось алтазь карелэнь масторонь рунань морыцятненень, сонсь кеврунгонь чамась – ашти пурназь зярыя ломаньстэ, текень марто керсемась мольсь  Петри Шемейккастояк, конась ульнесь Суйстамонь меельце рунань морыцятнеде вейкекс.

 Анокстамось 

Алпо Сайло кеврунгонь керсицясь 1908 иестэ вастовсь Петри Шемейккань марто,  содавикс карелэнь рунань морыцянть марто, конась се шкане уш ульнесь сыре ды теевсь сокорокс. Сайло тейсь зярыя фотокувт ды артсь рунань морыцянть портрет. 1916 иестэ, ютазь ие кода Шемейкка кулось, Сайло пшкадсь стявтомс тензэ кеврунго, ансяк ярмакт тень лангс эзь муеве.

1926 иестэ Сортаваласо ульнесь ютавтозь Весе финнэнь масторонь морамонь покшчи (фин.Sortavalan Laulujuhlat), ярмактнэ теньстэ максозельть кеврунгонь стявтомантень. Секе жо иестэнть Карл Густав Берг, юрист ды вийкирдий ялтась куломадонзо мейле 25 000 финнэнь маркат секе тевентень. 

1927 иестэ Элиэль Вартиайнен сёрмадсь Сайлонень сёрма, конасонть тешкстась ярмаконь муемадо, ансяк кеврунгонь керсицянь арасьчиде.
Вартиайнен пшкадсь Сайлонень кеврунгонь теемань пелькстамос яволявтомадо ды Сайло изнизе пелькстамонть. 
Кеврунгось ульнесь панжозь 1935 иень аштемкоонь 20це чистэ, кода «Калевалань» васеньце нолдамонь сядо иень топодемань покшчинь ютавтомань пелькс  ды те покшчинтень алтазь Весе финнэнь масторонь морамонь пелькстамо. 

Уно Ульберг архитекторось ды  парконь ладямонь архитекторось арсизь кеврунгонть перька колмо уголс куракшонь касома тарка.

РСФСРнь Министра мезень Советэнь меремань коряс 1960 иестэ умарьковонь 30це чистэ кеврунгось ладязель монументэнь шкинемань кеврунгокс ды саезь ванстомань алов кода вийкирдиень смусть марто культурань объект . СССРэнь каладомань  мейле те ульнесь полавтозь культурань федеральной смустень кандыця обьектэкс, сёрмадстызь ЕГРОКНс 2015 иень ожокоонь 7це чистэ.

 Лемдемазо 
Официальной кеврунгонь лесь, конась вастневи финнэнь ды рузонь лисьмапрятнесэ - Рунань морыцятненень кеврунгось" (), ансяк кой-кить лемдить эйсэнзэ «Петри Шемейккань кеврунгокс"» се рунань морыцянь атянть коряс, конанть эйстэ керсизь кеврунгось.

 Примечания 

 Сёрмадовкстнэ 





Руно
Категория:Здания и сооружения, построенные в 1935 году в Финляндии
Рунопевцу
Рунопевцу
Категория:Здания и сооружения Сортавалы